Teddy Nambooze

Teddy Nambooze  akawunta ce 'yar ƙasar Uganda  kuma 'yar majalisa.  Ta kasance zaɓaɓɓiyar 'yar majalisa mace mai wakiltar Mpigi a majalisar dokokin Uganda ta 11. A siyasance, tana da alaƙa da National Unity Platform (NUP)  a ƙarƙashin tikitin wacce ta tsaya takara kuma ta yi nasara a babban zaɓe na shekarar 2021. 

 Tarihi da ilimi 
An haifi Nambooze a Ggoli wani ƙauye a cikin yankin Kammengo  a kan titin Kampala-Masaka a gundumar Mpigi. Ta halarci makarantar sakandare ta St. Bruno Ggoli a ƙaramar hukumar Kammengo don karatun sakandare. Nambooze ta yi karatun digiri na farko a fannin kasuwanci a Jami'ar Nkumba, Entebbe,   a Uganda a 2002. 

 Kwarewa a fannin aiki 
Nambooze ta yi aiki a matsayin jami’in shigar da bayanai a ma’aikatar ilimi kafin ta shiga aikin Yunwa a ƙaramar hukumar Kalamba da ke gundumar Butamabala, aikin an yi shi ne da nufin koyar da matan yankin dabarun kuɗi don rage raɗaɗin talauci. Aikin ya kafa SACCO kuma saboda kwazon da ta yi, Nambooze ta zama manaja ta SACCO.

A cikin shekarar 2011, Nambooze ta fara banki mai suna Trust Development Initiative (TRUDI) inda a halin yanzu take hidima a matsayin darakta. A shekarar 2016, ta tsaya takarar kujerar majalisar wakilai ta mata ta gundumar Mpigi amma abin takaici sakamakon bai yi mata daɗi ba.  A cikin shekarar 2021, Nambooze ta dawo don yin takara a matsayi ɗaya kuma a wannan karon ta zama mai nasara. A halin yanzu ita 'yar majalisa ce a Majalisar Dokokin Uganda  tana aiki a matsayin Mace 'yar majalisa a gundumar Mpigi. 

 Manazarta 

Rukuni:Rayayyun mutane